Moorish Mosque, Kapurthala

De Moorish Mosque be a mosque wey locate insyd Kapurthala insyd de state of Punjab, India. Maharajah Jagatjit Singh wey commission am, de last ruler of Kapurthala, na dem plete de mosque insyd 1930 insyd a fusion of Indo-Islamic den Moorish Revival styles, dem pattern for de lines of de Grand Mosque of Marrakesh, Morocco. For de time of ein completion, na Kapurthala city be de capital city of de Kapurthala State, dem know am as 'Mini Paris of Punjab' wey dem state de mosque e be one of de best insyd South-east Asia. De mosque be a monument dem protect by de Punjab State Department of Archaeology.

 Location 

De mosque dey situate insyd Kapurthala about  from Jalandhar. Kapurthala sanso be de nearest rail head to de mosque.

 History 

Na Maharaja Jagatjit Singh build de mosque, de last ruler of Kapurthala. Na he be ruler plus extravagant tastes buh dem know am for de developmental activities dem implement insyd de then Kapurthala State. Na dem renown am for ein secular credentials. De Maharaja, a Sikh, wey build am, believe insyd make he dey cater to de aspirations of ein largely Muslim subjects (about 60%). Na de mosque be ein ambitious effort make he promote social integration among ein people, wey dem prove dis by de fact say wen de then Viceroy of India send am a letter wey dey question am for de large costs involve insyd building am, de Maharaja reply: "Your Excellency may be unaware that 60 per cent of my population comprises my loyal Muslim subjects. It is only in the fitness of things that the best place of worship in my state be constructed for them".

Na dem build de mosque to de architectural design of de French architect Monsieur M. Manteaux, wey sanso design de Jagatjit Palace insyd de city. Na dem start construction insyd 1927 wey dem plete insyd 1930 wey dem build am at a cost of Rs 600,000. Na Nawab Sadeq Mohammad Khan V inaugurate de mosque, de Nawab of Bhawalpur. An inscription for de mosque sanso dey state say na dem build am insyd a period of four years.

 Features 

De mosque ein architectural design be a replication of de Koutoubia Mosque insyd Marrakesh insyd Morocco. De artwork of de inner dome be attributed to de artists of de Mayo School of Art, Lahore.Architecturally de mosque be very elegant wey dem build am plus marble stones. Ein uniqueness dey lie insyd de fact say unlike chaw oda mosques insyd India, der be no external domes. Der be a  square tower, anaa minaret, wey locate for one end of de edifice. Dem pave de mosque ein inner courtyard entirely plus marble, wey e get a unique design. 

Na dem fit glass panes insyd de arched sections of de doors, windows den oda artistic feature. Dem provide wooden grills insyd de interior while latticed iron work dey form de external features. Dem paint de mosque for light red colour insyd. However, dem paint de doors den windows den eves for green colour insyd. Insyd de mosque, dem varnished de wooden ceiling insyd black den red colours.

Na a model of de mosque be designed by Monsier Mantout wey na ebe exquisitely crafted insyd wood. Na dem present dis to Mantout by de Maharaja for 14 March 1930.

 Restoration 
Insyd 1972, as part of de operation "city beautification" programme dem initiate by de state government for de suggestion of then Prime Minister of India, Indira Gandhi, na dem clean up de mosque wey na dem lay a rose garden insyd ein front lawn. Na dem plete further conservation work in advance of a visit to de mosque by APJ Abdul Kalam, de Presido of India, for late 2013 insyd. De Archaeological Survey of India assess de state of de mosque den, insyd November 2013, dem release a detailed project report wey identify de required scope of restoration work. Na dem plete restoration den conservation work between 2013 den 2017, dem fund by de Punjabi Government Department of Cultural Affairs, Archaeology & Museums.

 Gallery 

 References 

 External links 



 Most beautiful mosque in punjab | Kapurthala | Moorish Mosque. 2021 – via YouTube.

Category:20th-century mosques insyd India
Category:Indo-Islamic mosques
Category:Kapurthala
Category:Moorish Revival architecture
Category:Monuments den memorials insyd Punjab, India
Category:Mosque buildings plus minarets insyd India
Category:Mosques dem plete insyd 1930
Category:Mosques insyd Punjab, India
Category:2025 Wiki Dey Love Ramadan Contributions